På 1960-tallet var Ringen premierekino, men utover 1970-tallet sank besøkstallene. Oslo Kinematografer forsøkte å gi Ringen en ny profil, ved å vise storfilmer for «etternølere», filmer publikum ikke hadde rukket å få med seg på andre kinoer. Til slutt ble Ringen likevel et offer for kinonedleggelsene på 1980-tallet. Kinoen ble nedlagt 7. desember 1988 og lokalene er senere blitt brukt som dagligvarebutikk.